Viborger Samler, 1849-08-25
Officiel Meddelelse. om Slaget ved Fredericia, den 6te Juli 1849. (Sluttet.) Den 3die Brigade deboucherede efter Dispositionen ud af Kongens Port Kl. 12 og formeredes i 2 Træfninger, den første bestaaende af 3die Jægercorps, 3die Liniebataillon og Batteriet Jessen, det sidste under Bedækning af 2 Compagnier af 2den Forstærkningsbataillon. Den anden Træfning dannedes af 5te Liniebataillon og 1ste Forstærkningsbataillon. Der ryk kedes frem i Pelotons=Colonner med Skytterne i Teten, men inden den foreskrevne Stilling bag Slugten kunde naaes, angrebes den venstre Flanke af en fjendtlig Jnfanteristyrke, idet et fjendtligt Batteri, understøttet af de faste Batterier vestfor Jnondationen, aabnede en heftig Jld mod samme. Det 3die Jægercorps med 50 Frivillige af 2det Forstærkningsjægercorps, under Lieutn. Michael v. Petersen, sendtes frem imod dette Angreb, paa samme Tid som Avantgardens venstre Fløi trængtes noget tilbage. Brigaden fik derfor Ordre til at svinge til Venstre; Batteriet Jessen opmarscherede mod det fjendtlige Artilleri, fulgt af 2den Træfning medens 3die Liniebataillon paa høire Fløi sikkrede Forbindelsen med Avantgarden. Disse Bevægelser udførtes med roesværdig Præcision og Raskhed og frembragte fuldkommen det tilsigtede Resultat. Efter en halv Times levende Kanonade tvang Batteriet Jessen det fjendtlige Batteri til at vige. – Ligeledes kastede 3die Jægercorps og Liniebataillon ved et kraftigt Angreb det fjendtlige Jnfanteri og forfulgte derpaa Fjenden i Retningen mod Staustrup, sluttende sig til Avantgardens venstre Fløi. Strax efter Slugten, erobrede en Afdeling Jægere under Lieutn. von Thorkelin en Feltkanon. Fienden kastedes fra Hegn til Hegn; det første Batteri faldt uden Modstand i Jægernes Magt, i det stærke profilerede Værk nordfor Koldingsveien forsøgte derimod Fienden endnu en haardnakket Modstand. – Jmidlertid var første og 2det Comp. af 6te Reserve Bat., under Oberstl. v. Kæsemodel, af Fæstningscommandanten udsendte gjennem Prindsens Port, for at angribe de fjendtlige Værker ved Stoustrup. Efterat have kastet Fjenden tilbage mod Teglværket, stormede disse Compagnier i Forening med 3die Jægercorps det nævnte Værk, hvis høire Flanke beskødes af 3die Liniebataillon. Endeel af Besætningen tog Flugten, Resten nedhuggedes eller fangedes. Ved dette Angreb blev den tappre Oberstlieutn. v. Kæsemodel dødelig saaret. – De 2 Compagnier af 6te Reservebat., nu under Anførsel af Capt. v. Bech, forenede med 2 Compagnier af 2den lette Bat. under Capt. v. Schøning, bemægtigede sig derpaa, uagtet en levende Granatild, det østfor Fuglefangsskoven beliggende Batterie, og de forladte Værker ved Møllebugten besattes af vore Tropper. Saaledes vare alle fjendtlige Værker i vore Hænder, der stod kun tilbage at forfølge Fjenden, der paa alle Puncter befandt sig i fuldstændig Retraite. - Paa venstre Fløi udførtes Forfølgelsen af 3die Jægercorps og den 3die Liniebat., hvilken sidste fordrev Fjenden først fra Jgun- og dernæst fra Stallerup. Det 3die Jægercorps avancerede til Stoustrup og opsøgte Fuglesangsskoven. Brigadens Hovedstyrke, forøget ved Reserveartilleriet, tog en Stilling nord for denne By, hvor Batteriet Jessen og Halvbatteriet Jonquieres endnu fik Leilighed til at beskyde den retirerende Fjende Efter et kort Ophold trængte det 3die Jægercorps frem modHeisekro for at bemægtige sig den derværende fjendtlige Reservepark og Ammunitionsbeholdning. En Deeling Husarer gjorde et Angreb paa denne, men blev af Fjendens Granatild dreven tilbage, hvorpaa Capt. v. Magius trængte frem med Jægercorpsets 1ste Comp., som ved et kraftigt Bajonetangreb fordrev Fjenden fra de angivende Hegn, og bemægtigede sig Parkpladsen. To Gange tilbagevistes de paany fremtrængende fjendtlige Colonner og maatte, da nu ogsaa den 5te Liniebat rykkede frem, og Espingolbatteriet Meineke kastede Raketter mod dem, tilsomt trække sig tilbage, efterladende en betydelig Ammunitionsbeholdning, en Mængde Voiturer og en 168 pundig Mor teer. – Den 3die Brigades Hovedstyrke rykkede derefter frem mod Heisekro. Som Reserve fulgte den 4de Brigade, der først havde været Soutien for den 5te Brigade og derefter havde foretaget en Svingning til Venstre. Den 5te Liniebat, afløste det 3die Jægercorps og rykkede i Forening med en Deeling af Batteriet Schulz og en Deeling Husarer rask frem. Ved Havreballegaard havde Fjenden forstærket sig ved friske Tropper og gjorde, understøttet af et stærkt Artilleri, haardnakket Modstand. – To Compagnier af 5te Liniebat, under Capt. Nielsens Commando, bleve forstærkede ved to Compagnier af 2den Forstærknings Bat. og dreve Fjenden tilbage mod Passet, der haardnakket forsvaredes af Jnfanteri og et 12 pundig Batteri i en meget fordeelagtig Stilling, mod hvilken vore Kanoneikke virksomt kunde anvendes. De nævnte Compagnier af begge Batailloner kastede endelig ved et kjækt Angreb Fjenden ud af Skoven og tilbage over Passet, der besattes af den 1ste Forstærkningsbataillon. – Den 4de Brigade med Batteriet Mossin dirigeredes samtidigen mod Gudsøpasset. Fienden vovede her ingen Modstand og kun Batteriet Mossin fik Leilighed til at sende nogle Granater efter de tilsomt retirerende Colonner. – Efterat Passet var besat, udsendtes mod Bjert og Taulov Recognoscerings=Afdelinger, der toge nogle Fanger og indbragte betydelige af Fjenden efterladte Forraad af Proviant, Vaaben, Lazarethreqvisiter m.m. Den 3die Brigades Hovedstyrke blev staaende ved Heisekro. - Paa høire Fløi havde Avantgarden og den 5te Brigade, den sidste ført af Oberstlieutenant v. Jrminger, med Kraft forfulgt den flygtende Fiende. – Den 4de Reservebataillon, forstærket ved den 7de Liniebataillons 2det Compagni, var rykket frem for at bemægtige sig Videstedet, over Randsfjorden, og saaledes afskjære Fjendens Retraite. Heri blev Bataillonen understøttet af 1ste Compagni af den 9de Liniebataillon og især af et Compagni af det 1ste Reserve Jægercorps, der med megen Dristighed avancerede i samme Retning og drev Fienden tilbage mod Jgeskov. De fjendtlige Afdelinger, der søgte at undkomme over Vadestedet, fandt saaledes allerede dette besat, og bleve efter en fortvivlet Modstand nedhuggede eller tagne tilfange; kun Enkelte lykkedes det at naae den anden Bred. Nogle Ammunitions- og Bagagevogne samt endeel Heste faldt i vore Hænder. Den 4de Reservebataillon med et halvt Batteri og noget Cavalleri besatte nu Overgangsstederne ved Randsfjorden og observerede Kysten fra Treldenæs til Veilby. - Treldeskov var imidlertid afsøgt at 3 Compagnier af den 9de Linieb., der intet Fjendtligt havde truffet. - Efterat Avantgarden havde slaaet Fjenden paa Flugt, trængte især den 3die Forstærkningbataillon og det 1ste Forstærkningsjægercorps, understøttede af mindre Afdelinger af den 1ste og 2den lette Bataillon og det 2det Jægercorps, raskt frem i Retningen mod Jgum og Veilby. Det 1ste ForstærkningsJægercorps, der i Nærheden af Veilby blev forstærket med en dertil detascheret Afdeling af den 4de Reservebataillon, opnaaede ved en hurtig Marsch at besætte Terrainet sydfor Byen saa tidligt at det lykkedes at afskjære en Deel af Fjendens venstre Fløi. Der gjordes mange Fanger og et betydeligt Bytte af Vaaben, Heste, Voiturer, o. s. v. Ogsaa 4 fuldstændigt bespændte Feltkanoner, med Officierer og Mandskab, toges, ved hvilken Leilighed især Captain Falkenberg af det 1ste ForstærkningsJægercorps viste sig virksom. Den 3die Forstærkningsbataillon havde efter en kort Kamp fordrevet Fjenden fra Jgum, og fortsatte nu Forfølgelsen mod Stallerup og Østedgaard. Ved Jgum forenede Bataillonen sig med 3die Liniebataillon og en Afdeling af 2det Jægercorps, Stallerup By besattes efter en ubetydelig Modstand, og Forfølgelsen fortsattes mod Bredstrup. Paa Veien fra Heisekro til denne By havde Fienden opkjørt nogle Kanoner, der aabnede en levende Granatild mod vore Tropper, men ved et Flankeangreb af 3die Forstærkningsbataillons Skytter og en Afdeling af 3die Liniebataillon bleve fordrevne. Efter en levende Tirailleurfægtning kastedes Fienden derpaa ud af Byen og over Defileet. Ogsaa her toges flere Fanger. – Den Deel af den 5te Brigade, der imidlertid var rykket frem mod Bredstrup, indtog her en Bivouakstilling og overtog tillige Passets Besættelse; hvorimod Avantgarden indtog en Stilling langs Elbodalen mellem Bredstrup og Kongsted mod Havreballegaard, hvilket sidstnævnte Pas var besat af den 3die Brigade. Ved Rongsted fandt, Batteriet Wegener Leilighed til at beskyde et fjendtligt 12pd. Batterie, der var placeret vestfor Passet; det fjendtlige Batteri trak sig tilbage, og Batteriet Wegener rettede nu en virksom Jld mod de fjendtlige Colonner, der hiinsides Passet retirerede mod Tolstrup, og derfra i nordlig Retning. – Begge Cavaleridivisioner under Oberst v. Juul fulgte Avantgarden og deeltoge i dennes forskjellige Bevægelser. Escadronen Krieger blev afgiven til Bedækning for Batteriet Wegener; de 3 andre Escadroner toge en Stilling ved Stallerup milem 3die og 6te Brigade. Den 1ste Division beordredes derpaa frem mod Stoustrup og understøttede, som ovenfor omtalt, det modige Angreb paa Fjendens Reservepark ved Heisekro. Escadronen Krieger detascheredes til Bredstrup, og Escadronen Lysen sendtes henimod Randsfjord for at observere Overgangstederne. – Kl. 11 Formiddag stode Afdelingerne i de sidst ommeldte Stillinger. Foretagendet var bleven kronet med fuldstændigt Held; Valpladsen var vor, Fjenden efter et betydeligt Nederlag dreven paa Flugt. Den Deel af den fjendtlige Styrke, som endnu var nogenlunde samlet, gik mod Veile, medens aldeles opløste Skarer flygtede mod Kolding. Nogle, hiinsides Passene ved Havreballe, Bredstrup og Randsfjord efterladte fjendtlige Arrieregarder forsvandt ogsaa snart. – Kl. 6 Aften beordredes Cavalleriet til at afløse Jnfanteriet ved Defileerne og at besætte Passene mellem Gudsø og Randsfjorden, og Avantgarden samt 3die og 5te Brigade, beordredes derpaa tilbage til Fæstningen. - Den 4de Brigade afmarscherede mod Stoustrup, hvor 5te Reservebataillon tog en Stilling, medens 11te Liniebataillon besatte Erritso, og den 8de Liniebataillon Fuglefang, som Reserve. Den 6te Reservebataillon rykkede ud i Slugten, nordvest for Oversvømmelsen, for at overtage Forpostjenesten. - J Overeensstemmelse med Dispositionen bleve de befalede Landgangsdemonstrationer udførte til bestemt Tid. – Den ene Flotille, under Capitain Krenchells Commando, bestod af Dampskibet Ægir, 4 Kanonbaade og 18 Seil- og Transportfartøier; den havde et Commando af 2den Forstærkningsbataillon under Lieutenant v. Kühle og et Jngenieurcommando under Lieutenant v. Nielsen, ombord. Om Morgenen Kl. 1 gik Flotillen fra Ankerpladsen ved Hindsgavl ud mod et østfor Skjærbæk beliggende Teglværk, og gjorde her i Dagbrækningen en Landgangsdemonstration. De Fjendtlige, der viste sig, bleve af Kanonbaadene beskudte og fordrevne. Derefter foretoges en lignende Demonstration noget mere østlig, og da Fjenden havde trukket sig tilbage, gik det ombord værende Commando af 2den Forstærkningsbataillon i Land og besatte Snoghøi. - Den anden Flotille, under Capitainlieutenant Muxolls Commando, bestod af 4 Dampskibe samt 2 Kanonchalupper og 4 Transport fartøier, der havde et Commando af 2den Forstærknings-Bataillon, under Lieutenant v. Piehl, ombord. Henimod Kl. 1 viste Flotillen sig ved Treldenæs, og da det bragtes i Erfaring at Treldeskov ei var besat af Fjenden, bleve Kanonchalupperne henlagte i Mundingen af Randsfjord for at beherske det yderste Vadested. Da senere nogle fjendtlige Jnfanteri- og Cavalleriafdelinger vilde passere Vadestedet, bleve de med god Virkning beskudte af Kanonchalupperne og ligeledes bleve 2 fiendtlige Kanoner, der fra en Mark nordfor Fjorden aabnede deres Jld mod Chalupperne, tvungne til en hastig Retraite. Chalupperne bleve Dagen over paa deres Station, forat observere Vadestedet. – Begge disse vel udførte Demonstrationer have uden Tvivl ved at decontenancere og vildlede Fjenden, bidraget til Dagens heldige Udfald. Fæstningens Artilleri kunde, paa Grund af den usikkre Belysning, ikke tage nogen synderlig Deel i Hovedkampen. – Da Avantgarden havde begyndt Deboucheringen, kastede Fienden nogle Bomber mod Kongens Bastion, hvoraf nogle faldt i Nærheden af Avantgardens anden Træfning, uden dog at anrette nogen Skade. Senere begyndte de fjendtlige Batterier paa begge Sider af Koldingveien og til venstre af Teglværket, at beskyde Fæstningens vestlige Bastioner, som besvarede Jlden. Men efterhaanden som de fjendtlige Batterier faldt i vore Hænder, ophørte denne Artillerikamp. - De Avantgarden og den 5te Brigade tildeelte Demoleringscommandoer, bestaaende af Jngenieurtropper, samt nogle Artillerister og en Afdeling Jnfanteri, resp. under befaling af Jngenieurcapitainerne v. Arnholtz og v. Linde, udførte deres Hverv med megen Jver og Raskhed. Trængende frem med Stormkolonnerne paabegyndte de Demoleringen saasnart de fjendtlige Værker vare tagne, og fortsatte Arbeidet med roesværdig Ufortrødenhed. Allerede den 6te Juli om Aftenen vare næsten alle fjendtlige Værker sløifede, og det deri forefundne Skyts m.v. indbragt til Fæstningen. – Flere fjendtlige Kanoner bleve fornaglede imedens Fægtning en var staaende og Udfaldet endnu ei kunde ansees sikkert. – De tre fjendtlige Hytteleire, resp. ved Errits, vestfor Oversvømmelsen og ved Christineberg, bleve stukne i Brand. – Saaledes var efter 10 Timers heftig Kamp vundet en fuldstændig Seir. Beleiringen var hævet; Beleiringshæren sprængt og forjaget; alle de Værker, hvorpaa Fjenden næsten i 2 Maaneder havde arbeidet, vare tilintetgjorte; Beleiringsskytset og meget betydelige Krigsforraad erobrede. – En fortsat Forfølgelse af Fienden vilde under gunstige Omstændigheder kunne have ført til endnu større Resultater, maaskee til den fjendtlige Hærs fuldkomne Tilintetgjørelse. Men der var ingen Sikkerhed for, at ikke Tropper sydfra vare i Marsch imod Nord, eller at Tropper nordfra vare sendte til Veile, der allerede i Forveien var besat af nogle Batailloner. – Af vore Tropper vare en stor Deel udmattede, og den forholdsviis ringe Styrke, der kunde have været anvendt til Forfølgelsen, vilde da snart have stød paa en overlegen af friske Tropper bestaaende Fjende med et langt stærkere Cavalleri. Det blev derfor besluttet at indskrænke sig til Besættelsen af Afsnittet og Bevogtelse af Passene. - De erobrede Trophæer og det tagne Bytte bestaae det Væsentlig af: 5 Stkr. Feltskyts (46 pundige, 112. pundig). 6 Stkr. 168 pundige Morterer. 2 Stkr. 24 pundige Haandmorterer, 18 Stkr. deels 84 pundige, deels 24 pundige Bombe= og Granatkanoner; alt 31 Stkr. Skyts, endvidere: 29 Afinitager, c. 6000 Stkr. Bomber, Granater og Kanonkugler, 85 Voiturer, c. 2500 Geværer, en Mængde andre Vaaben, endeel Ride- og Trækheste, betydelige Forraad af Krudt, Jnfanteriammunition, Proviant, Lazarethreqvisiter osv. Af Fangne faldt i vore Hænder: Usaarede: 30 Officierer, 8 Læger, 1626 Underofficerer og Menige. Saarede: 11 Officerer, 1 Læge, 284 Underofficerer og Menige, ialt 41 Officierer, 9 Læger, 1910 Underofficerer og Menige. Paa Valpladsen fandtes af fjendtlige Døde: 5 Officierer, 197 Underofficierer og Menige. - Antallet af de Døde og Saarede, Fjenden paa sin Retraite førte med sig, kan lavt regnet anslaaes til 40 Officierer og 1000 Underofficerer og Menige, saaat Fjendens Tab i det Hele beløber sig til over 80 Officierer, og 3000 Underofficerer og Menige, eller over 2/3 af den hele Styrke. – Den hele Styrke af Officierer, Underofficierer og Menige, der deeltoge i Udfaldet, beløb sig til 19,404 Hoveder, deri indbefattet Reserven (3208 Hoveder, der for største Delen slet ikke anvendtes i Kampen. – Vort Tab beløber sig i Alt til 253 Døde og 1639 Saarede og Savnede, deriblandt 25 døde og 50 saarede Officierer. Circa 30 Underofficerer og Menige, der ved Stormen paa Forskandsningerne vare trængte for langt frem, bleve afskaarne og fangne. – Jblandt de Tappre, der paa denne Dag fandt Heltedøden, nævner General v. Bülow foruden Generalmajor v. Nye og Oberstlieutenant, v. Kæsemodel, Capitainerne v. Fugl, v. Welding og v. Bentzen, Lieutenanterne v. Moldrup. v. Sehested, v. Duse (svensk, v. Flor, v. Buch, F. O. v. Petersen, v. Eichmüller, v. Ussing, v. Lorenzen, v. Skeel, v. Jbsen, v. Hyrup, v. Rosenstand Goiske, v. Ursin, A. v. Lorenzen, A. v. Larsen, v. Ravn, v. Møller, N. v. Cassen og N. v. Schouw, samt Underlægge Blichfeldt. Af de Saarede, der senere ere døde, nævnes Major v. Krabbe, Capt. v. Schwartz, Lieutenanterne v. Cederstrøm, v. Lagerbielke (svenske), v. Tronier, v. Holst og L. C. v. Gruner, der Alle have viist udmærket Bravour. – Den Mand, der paa denne Dag besjællede Armeen, kunde ikke tænkes fortrinligere. Alle vare gjennemtrængte af Formaalets Vigtighed, af Beslutningen at naae det fastsatte Maal. Dagen var riig paa Beviser paa Heltemod, Tapperhed og Dødsforagt. Enhver gjorde sin Pligt i Ordets videste Betydning. Særligen fremhæves den Kjækhed og Besindighed, hvormed samtlige Brigadecommandeurer ledede Kampen. - Den Tapperhed og Udholdenhed, Jnfanteriet har viist, ligger klart for Dagen; alle Afdelinger have udmærket sig ved det berømmeligste Forhold og have gjort sig værdige til Kongens og Fædrelandets Tak. Med særdeles Roes nævner General Bülow den 1ste lette Bataillon, der ikke alene viste overordentlig Tapperhed, men tillige vedligeholdt den bedste Orden under hele Kampen. Artilleriet, Jngenieurtropperne, Espingolerne og Cavalleriet have udmærket sig ved Tapperhed, Ufortrødenhed og Lyst til Engagement, og med Jver benyttet enhver Leilighed til at bidrage til Dagens heldige Udfald. – Vore tappre svenske og norske Vaabenbrødre have ogsaa ved Fredericia med udmækket Bravour kæmpet i den danske Armees Rækker. – General Bülow fremhæver den høimodige Mildhed og Skaansel mod den overvundne Fjende, vore Soldater have lagt for Dagen, og som var desto meere priisværdig som Jnsurgenterne, navnlig i Forskandsningerne, forsvarede sig til det Ydeeste, og nogle af dem, efter at have forlangt Pardon, benyttede sig af vore Soldaters Godtroenhed til paa en forræderisk Maade at fornye Kampen. - Avantgardens Commandeur Generalmaj. de Meza omtaler med særdeles Berømmelse den 6te Brigade under Oberst v. Ræder, og navnlig Bataillonscommandeurerne v. Walther, v. Hindenburg, v. Branner, v. Gerlach og v. Schepelern, ligeledes Batteriet Wegener og Espingolbatteriet under Major v. Meincke, saavelsom Batteriet Marcussen, der, skjøndt attacheret til den 5te Brigade, under Capitain v. Raasløff bidrog til Avantgardens hurtige Fremrykning. Endvidere fremhæves Capitain v. Schønings (2den lette Bataillon) overordentlige Bravour og Jngenieurdetaschementet under Capt. v. Arnholtz, der med Uforsagthed og Conduite udførte sit Hverv. Endelig nævnes den udmærkede Assistance, Flankecorpsets Souschef Major v. Worishøffer og Lieutenant v. Lund, Adjutant hos General v. Bülow, men den Dag attacheret til Avantgarden, ved deres utrættelige Activeret og intelligente Vink have ydet. – Den 6te Brigades Commandeur, Oberst Ræder, fremhæver samtlige Brigaden underlagte Batailloner og deres Commandeurer. – Den 3die Brigade (Generalm. Schleppegrell, berømmer især Stabschefen, Capitain v. Neergaards Jver og Duelighed, ligeledes Capitain Magens af 3die Jægercorps, Lieutn. Thorkelin af samme Corps, Lieutn. M. Petersen af 2den Forstærkn-Jægercorps og frivillig Skarpskytte Jagtjunker Brun, tjenstgjørende ved 3die Jægercorps. – Den 4de Brigade i Generalm. Molike), omtaler med Berømmelse den Jver og Raskhed, hvormed alle Officierer og Menige, bidroge til denne Dags Hæder, især fremhæves den 8de Liniebataillon og dens Commandeur Major v. Lemmich. - Den 5te Brigade (Oberstl. v. Jrminger) udhæver især det Mod og den Dygtighed Majorerne v. Bonnez, v. Thrane og v. Vogt have lagt for Dagen. J den afdøde Major v. Krabbe beklager Brigaden Tabet af en dygtig og tapper Bataillonscommandeur. – Oberst v. Juel fremhæver den gode Holdning, Cavalleriet har udviist. - Endeligen omtaler General v. Bülow det roesværdige Forhold, alle til hans Stab attacherede Officierer have viist, fremfor alle Oberst Flensborg, Armeecorpsets Stadschef, der med sjelden Dygtighed og utrættelig Virksomhed har opfyldt alle med hans vigtige Post forbundne Pligter og erhvervet sig sande Fortjenester af Armeen og Fædrelandet. – Ligeledes nævnes Sous chefen Capt. v. Kauffmann, der har beklædt sin Post med Udmærkelse og ved enhver Leilighed har viist sig som en særdeles tapper og kundskabsrig Officier. - Ogsaa Stabens øvrige Officierer, navnlig Capt. v. Bülow, Ritmester v. Buchwald, Premierl. v. Vaupell samt Ordonantsofficeren Lieutn. Grev Reventlow anbefales for den Jver og Duelighed, de have viist ved Bureauforretningerne, som for den Bravour og Conduite, de have lagt for Dagen under Træfningen. - Paa denne Dag, hvor Enhver har opfyldt sin Pligt i videste Maal, og saa mange have udmærket sig ved heeltemodig Uforsagthed og kjæk Dødsforagt, er det vanskeligt at fremhæve nogen Enkelt, saameget mere, som de forskjellige Afdelinger ved Jndberetningen om dem, der især have viist Tapperhed, have fulgt forskjellige Grundsætninger. Naar her derfor foreløbigen blot fremhæves nogle Enkelte, der fortrinligen have lagt Mod og Conduite for Dagen, saa er dermed ikke tilkjendegivet, at ikke mange Andre ligesaavel ere værdige til en saadan Paaskjønnelse. - Undercorporal M. P. Lyngby og Menig Nr. 169 A. D. Slaastrup af 1ste lette Bataillon, 3 Comp. trængte med Bajonetten ind paa 4 Fjendtlige og tvang disse til at strække Gevær. - Sergeant Sonnerup og og de Menige H. A. Ousted, A. D. Rye, Dbd., og N. J. Uggerløse, af samme Bataillon, 3die Comp., deeltoge under Lieutenant v. Jæger virksomt til at tage 160 Fanger. Capt. v. Schøning af 2den lette Batl. var ved Stormen paa en Redoute den Første i Graven, men ogsaa den Sidste der forlod denne, da Stormen maatte opgives. - Premierlieutn. v. Kaas af 7de Liniebat, var under Bestormingen 2 Gange den Første paa Brystværnet. - Overjæger Roeskilde af 3die Jægercorps 4de Comp. tog ved Angrebet paa Batteriet ved Stoustrup i Officier, 3 Underoff. og 21 Mand tilfange. - Menig Nr. 67 S. T. Øfjord og Nr. 237 Chr. H. Fielsted af 3die Forst. Batl., 4de Comp., bleve begge saarede, men afstode ikke fra Kampen førend Bataillonen kom tilbage til Fæstningen. Overjægerne Baumann og Gottschalk, af hvilke den Sidste var i meget lidende Tilstand, fulgte Tropperne under den heftigste Kugleregn og de største Anstrengelser, og udførte deres hæderlige Kald saavel imod Ven som Fjende med største Jver.